
Выходит в каждый четверг. 


Редакция и администрация в Крыниці. — Адрес „Лемко“ Крыница. 


С житя горлицкой бурси. 


Правлене 1 воспытанникы Руской Бурсы 
в Горлицах витали торжественно для 10. У. 
1938. в скромних стінах бурсы дорогых, дале- 
кых гостей... 

Ото с далекого, заморского краю загля- 
нул на короткый час до родинного села Во- 
ловца, горлицкого повіта, амерыканскый еми- 
грант, г. Стефан Шкимба. Перед выіздом на 
родну Лемковщину тот великый рускый па- 
трют звернул ся посредством амерык. газеты 


„Правда“ до наших амерыканскых братов с 


призывом складати жертвы на горлицку бур- 
су. Простый але сердечный его голос трафил 
до сердец наших братов — переселенцов. В 
коротком час! г. С. Шкимба собрал на повыз- 
шу ціль 106.81 ам. дол. 

Во вторник 10 мая прибыл г. С. Шкимба 
с товаришами до бурсы в Горлицах. Милого 
гостя привитал настоятель бурсы, а пак уче- 
ник, дякуючи за заинтересоване ся бурсом и 
прибыте до ней. Хор воспытанников отспівал 
многолітствиє и килька народных, рускых пі- 
сень. По привитаню ся с присутныма членами 
О-ства и учениками, Гость оглянул поміщенє 
бурсы, як учальні, спальні, кухню, лазєнкы, 
шпиталик, огород и т: д. Амерык. делегат по- 
хвалил велику чистоту и порядок, котры вся- 
ди выбивали ся, але одночасно зауважил, што 
внутр. уряджене ест барз скромне, а ціле по- 
міщенє за мале, єсли возме ся под увагу, што 
на цілой Лемковщині неє другой бурсы. 

На совіщаню членов О-ва по переданю 
привіта от Амерыканской Руси, г. делегат вы- 
сказал свою велику радость, што сам наочно 
має можность переконати ся о добром по- 
ставленю бурсы. В Амерыці гдеякы люде и га- 
зеты розсівают ложны відомости о воспытаню 
учеников.и положеню бурсы. Через тото 
трудно о якуси большу помоч. В шкодженю 
бурсі под тым взглядом занимат перше місце, 
Нажаль, бывший воспытанник (передвоен- 
ный) той бурсы и его газета. Г. Шкимба по- 
ВІЛ, што с задоволенєм констатує, што. гор- 
лицка бурса ест селянском бурсом, бо на 38 
учеников, ест ту 35 хлопскых дітей а лем 2 сы- 
ны учителя и 1 священика). Як бы не бурса, 
діти тоты не мали бы взагалі можности вчи- 
ти ся. 

Вернувши назад до Амерыкы общял · г. 
Шкимба всіма силами оказывати :бурсі так 
материяльну, як и моральну помоч. Наразі г. 
делегат отдал касиєрови О-ва собраны ним 
106.81 ам: дол. 

За сердечны, теплы слова признательнос- 
ти, за труды и велику жертву дяковали деле- 
гатови и всім жертводателям: предсідатель 
О-ва Др. Я. Сьокало, наст. бурсы Максимович, 
о. Сооблевскый, Войтович, Ядловскый, Фе- 
ленчак, Малецкый и инши. Бесідникы доклад- 
но запознали делегата с ділами бурсы и не- 
обходимости єй поширеня. 

Совіщаня закончено общом знимком ра- 
зом с учениками бурсыј 


Благодарность. 


Правлене О-ва Руска Бурса в Горлицах 
высказуе свою сердечну признательность и 
глубоку благодарность г. Стефанови Шкимбі 
за переведене в Амерыці збора пожертвовань 
для бурсы. 

Одночасно всім жертводателям складаме 
сердечне, руске „Бог заплать“, 

Пожертвовали в долярах: Тов. Галич ч. 
130 О. Р. Б. —- 10, Шифкарт. бюро Г. Сабова 
— 6. По 5 дол.: М. Голод, М. Д. Пашкевич, 
г-жа Гаврыльчак; по З дол.: прот. Я. Капана- 
дзе, Мих. и Окат. Дичкевич; по 2 дол.: пр. Д. 
Крегель, І. Дзвончик, пр. П. Карел, П. Дудра, 
С. Шкимба, П. Юрчик, В. Кантор, Шифкарт. 
бюро С. Витковскый, А. П. Грега, Брат, св. О. 
Николая Кливелянд; Т. Галь — 1,50 и Бр. св. 
Михаила, Бруклин — 1,20. По 1 дол. М. Най. 
дух, Н.Н. о. 1. Федак, Н: Н., Ст. Долина, Г. 
Жовнирчик, Л. Склярскый, Д. Курилка, Г. Не- 
стеряк, П. Ющак, Т. Каня, Г. Млынар, М. Сень- 
ко, М. Мішко, О. Гыра, М. С. Сенко, И. Корбе- 
ляк. В. Голод, о. Д. Иванонько, г-жа Е. Подо- 
най, А. Пелехач, В. Г. Хавик, Д. Процык, М. 
Клецан, В. Гладык, К. Ганчовскый, В. Квочка, 
В. Лобас, П. Русиник, А. Сардыга, А. Русиник, 
Брат. ч. 220 О.Р. Б.; П. Секерак, Н. Колко; 
По 0,50 дол.: А. Бігун, И. Грацонь, О. Сабаш, 
Т. Сасарак, Т. Ткачик, Т. Тырпак, Д. Майхрич, 
К. Ганьчук, А. Майхрич, В. Борик, Г. Дудич, 
А. Филь, 1. Сирак, В. Попович и А. Шатко; Т. 
гамбаль — 0,46, П, Столярчук -— 0,30 и по 
0,25 `дол.: П. Варга, Д. Юрашко, П. Завода и 
К. Гелетка. 

Разом собрано 106.96 дол. с чого за Мо- 
ней ордер запл. 0,15 отже в касу бурсы вплы- 
нуло: 106.81 дол. 

Горлицы, дня 20). мая 1938. 

Правлене О-ва Руска Бурса 
в Горлицах. 


Рок У. 


Пренумерата в краю: 
30' грошей: місячно, 
80 гч квартально, 

1.50 ў полрочно, 

3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 1/2 сто- 
роны 60 зл., '/ стороны 35 вл., 
1 стор. 20 зл., в стор. 10 зл.; 
оголошеня малы за 1 мм. 20 гр., 
в тексті 30 гр., перед текстом 
40 тр. При місячном и долшом 
оголошеню значна, знижка. 


Конто чекове Нр. 404.155. 


От Горлицкой Бурси. 


На численны запросы Заряд Бурсы пові- 
домлят, што: 

1) вписы до народной (повшехной) шко- 
лы в Горлицах отбудут ся около 20—25 чер- 
вня (точно ище не усталено), 

2) при вписах треба предложити метры- 
ку и остатне школьне свідоцтво, як также за- 
платити таксу с горы за цілый рок в сумі 15 
зл. (таксу тоту платят всі замісцевы), 

3) ученикы, котры скончили ПУ клясу на 
селі, могут быти приняты до У кляси народ- 
ной, а лем барз способны и маючи перерву в 
науці по ТУ кл. могут здавати до УІ кл., 

4) екзамены до І кл. гимназии отбудут ся 
от 18 червня; допущены могут быти ученикы, 
котры скончили ҮІ кл. народну. Поданя вно- 
сит ся до 10 червня с залучниками: метрыка, 
свідоцтво (або посвідченє, што кончит У! кля- 
су), свідоцтво щепленя протиоспового и так- 
са 10 зл. 

Родичи, желаючи отдати в слід. школь- 
ном році дітей ро бурсы,мусят найперше по- 
старати ся о их записане до школ, што треба 
зробити в вызше поданых терминах, бо по 
вакациях може не быти місца. 

За доқладнійшима информациями звер: 
тати ся до бурсы (ул. Сєнкевича 24). 

Заряд бурсы. 


БАДА" с ЗИ 


В дальшом тягу на Руску Бурсу в Горли- 
цах пожертвовали в зл.: 


1) с. Ріпник — 38 зл. а то: збор в Ріпнику 
— 15,41 зл., збор в Петрушой Волі — 11,87 зл. 
и свящ. Я. Мирович 10.77 зл. 

2) с. Лабова — читальня им. Качк. — 30 
зл. и Т. Калиняк — 9 зл. 

3) НН. — 25 зл. 

4) г. Зах. Станчак, Смерековец — 10 зл, 

5) с. Розділє — збор 4.75 зл 

6) Василь Трохановскый, Білцарева — 
4 зл. 

7) с. Лелюхов — збор 2 зл. 

Всім жертвователям и потрудившим ся ко: 
ло збора складаме щиру и сердечну благодар- 
ность. 

—``Одночасно просит ся всіх, кто перевел 
зборы, а продуктов еще не достарчил поста- 
рати ся доставити их до бурсы сейчас. 


Заряд Бурсы. 


Стр. 2. 


В Роттердам! убито украинского полковника 


ПЕ МММ 0 


бвгениа Коновальца. 


В попередном числі доносили мы, же в 
Роттердамі (Голяндия был росорваный через 
бомбу якыйси мужчина, при котром найдено 
пашпорт на назвиско Новак. 

Слідство усталило, же убитым єст укра- 
инскый полковник Евгений Коновалєц, орга- 
низатор организации украинской национали- 
стычной (О. У. Н.) и украинской войсковой 
организации (У. В. О.). Обі тоты организации 
мали на ціли добити ся самостоятельности У- 
краины через акты террора, саботажей и т. 
д. С рук тых организаций пал бл. п. Твердо- 
хліб, Голувко, министер Перацкый и много 
инших. 

Коновалец жил початково в Німеччині, 
пак по обнятю власти через Гитлєра, мусіл он 
выіхати до Швайцарии, котра однак также 
не хотіла его держати и наконец осіл на Лит- 
ві и принял литовске гражданство. С Литвы 
выізджал часто до Прагы и инших европей- 
скых міст под прибраныма назвисками. Ос- 
татньо приіхал до Роттердаму с пашпортом, 
выставленым в Празі на назвиско Новак и за- 
мешкал в готелі Гранд-Центаль. 

Коновалец привез с собом великый куфер 
и машину до писаня, а по умытю ся и оголеню 
вышол на місто и зашол до кавярні „Атлян- 
та“. По недолгом часі до кавярні пришол дру- 
гый мужчина, высокый брунет, и присіл ся до 
Коновальца. Кельнер спостерег, же брунет дал 
Коновальцеви якыйси пакет, величины книж- 
кы, котрый Коновалец положил коло себе. 
Брунет выпил скоро пиво и отышол, а Коно- 
валец положил пакунок до кышені и также 
вышол по якомси часі. Было то о год. 12 в 
полудне. А 

Идучи до готелю был Коновалец о год. 
12,15 росорваный на кавальчикы. 

Того самого дня приіхал до Роттердаму 
самолетом человік, якый мал выставленый 
пашпорт на назвиско Владыслав Бора с Че- 
хословакии. Бора звідовал ся о „Новака“ в 
кавярні, а пак в готелю, не знаючи нич о смер- 
ти „Новака“ (Коновальца). 

Портиер готелю дал знати полиции, же 
ктоси выпытие ся о „Новака“ и полиция аре- 
штовала Бору. 

Бора початково не хотіл нич сказати и не 
вірил, же „Новака“ убито. Аж коли показали 
єму тіло убитого, он сомліл. 

На другый.день Бора признал ся, же єго 
пашпорт ест фальшивый и же называт ся Вла- 
димір Барановскый. В убитом познал он полк. 
Коновальца. Дальше Барановскый сказал, же 
достал от Коновальца телєфоничный приказ, 
штобы приіхал до Роттердаму, где має до- 
стати гроши. Коновалец мал в Роттердамі ви- 
діти ся с одным мужчином, котрый прибрал 
собі назвиско Валюх. С Валюхом Коновалец 
знал ся уж от року и Валюх давал часто гро- 
ши Коновальцови. Раз вмісто грошей дал он 
цукоркы и цыгареткы. Знакомы Коновацьца 
относили ся до Валюха недовірчиво, але Ко- 
новалец вірил єму. Цыгареткы и цукоркы вы- 
шмарено, бо подозрівано, же сут затруты. 

Тепер Валюх дал Коновалцови вмісто гро- 
шей бомбу. 

Барановскый подозріват, же Валюх єст 
агентом Г. П. У. Полиция зарядила погоню за 
Валюхом, але до тепер не натрафили на єго 
слід. 


Др. ЯРОСЛАВ СЬОКАЛО 
адвокат в Гоглицах. 


„Голос розваги“ чи голос ложи и клеветы. 


(продолжене). 


Як отвітили смерековяне на деспотызм львов- 
ского ревизора. 


Наколи смерековяне` наочно переконали 
ся, што в их ділі рішат не подавляюча перева- 
га членов кружка и участников склепу, а бру- 
тальный деспотызм львовского ревизора, рі- 
шили деспотизм отперти силом, и, не выжи- 
даючи дальших заряджень ревизора, переня- 
ли склеп в свой заряд и установили свого 
склепара, бо семдесят участников склепу не 
хотіло поддати ся остальным десяти членам 
и господину ревизору. 

Заряд львовского Р. Р. Союза внес на 
смерековян жалобу в Державну Прокуратуру 
в Яс̧лі, жадаючи, штобы тота саджала в тюр- 
му и потягала до крыминальной отвічатель- 
ности тых, котры своим жертволюбиєм и со- 
лидарностю создали из ничого склеп, вартос- 
ти двох тысяч злотых. 

Але Прокуратура перевела доходженя и 
не арестуючи никого, доходженя застановила. 

Вылізло шило с мішка. 


Другы загальны зборы кружка Р. Р. Со- 
юза в Смерековци, котры мали формально и 
легально рішити о судьбі склепу, состояли ся 
дня 27. марта 1938. в присутности того само- 
го львовского ревизора и комисара старос- 
тва. 

Мимо сего, што на зборы явило ся лем 
около 60. членов, то из того числа около 50. 
было по стороні Дмитрия Златыканича, а око- 
ло десят по стороні львовского ревизора. 

Зборы формально приняли всі рииеня, 
якы были передвиджены порядком дня и вы- 


брали новый заряд кружка из тых людей, кэ: 
тры сут приклонниками кооператыва. Мимо 
сего Станчак, Васичко и Землян, яко члены 
давного заряду кружка и приклонникы львов- 
ского ревизора не выдали новому зарллони 
книг касовых и актов кружка Р. Р. Союза а за 
два-три дни львовска централя Р. Р. Союца. 
выдячи, што трудно силом и деспотызмем 
здобыти собі довірє села, донесла :до стар ›с- 
тва в Горлицах, што она ликвидуе свей кру- 
жок в Смерековци. 

Якый буде початок и якый конец той ли- 
квидации, не можна угадати, но смерекозхне, 
котры не вызнают ся так точно на законах як 
„Яничко“ думают здоровым хлопскым розу- 
мом, што правда по их стороні. 


„Яничко“ пророк, чи клеветник? 

Всегда так бывало, што пророкы высту- 
пали явно, отверто проповідали свою науку и 
наводили народ на дорогу правды. Наш про- 
рок так тепер, як и часто давнійше, коли лем 
хоче когоси оклеветати, або якуси лож рас- 
пространити, николи не выпустит явно, не у- 
каже своей умной головкы, лем клевече изза 
плота, и скрыват свое плюгаве лице под фир- 
мом „Яничка“, бо уже видно така у’него на- 
тура, што боит ся світла денного. 

В послідной своєй дописи плаче над сме- 
рековянами, над их легковірєм и браком до- 
свіду. Справу ликвидации склепу при кружку 
и основаня кооператыва, (котрый с погордою 
не называт кооператывом лем „спулдзьель- 
нею“), называт ворожом интригом, мало што 
не народном изміном, а виновником всего зла, 

яке по мисли „Яничка“ в Смерековци стало ся 
и в будучности ся стане, уважат мене, причом 
пише, што на поведенє мое „не мае слов обу- 
реня“. ) 

Одночасно старат ся „Яничко“ пояснити 
по свому правну сторону, справы, но тут лож 
єго выходит на верх сама як олива на воду. 

Именно твердит „Яничко“, што маєток 
каждого кружка Р. Р. Союза лем в контроль- 
но-ревизийном отношеню подлягає львов- 
ской централі, а фактычно ест власностю чле- 
нов кружка, но одночасно в той самой дописи 
прызнае „Яничко“, што на случай розвязаня 
кружка, его мазток переходит на централю. 

Ссли отже маєток ест власностю членов, 
то для чого переходит на централю, а если по 
розвязаню кружка переходит на централю, то 
як выглядат тота власность членов? Або од- 
но — або друге, бо посередной дорогы тут 
нема. 

И незалежно от сего, што як сказал я вже 


‘попередно, не я єсьм „виновником“ основаня 


кооператыва и ликвидации склепу кружка Р. 
Р. Союза, лем сами смерековяне, то єсьм по- 
ложительно увіреный, што єсли бым, так як 
и львовскый ревизор, старал ся отвернути 
смерековян от избраной ними дорогы, то и 
так было бы тото нич не помогло. 

Як то было пелед 12. літами. 

Справа кооператывного руху на Лемков- 
щині, а особенно, в центрі западной Лемков- 
щины то значит в повіті горлицком, має за 
собом на жаль сумну память. 

Приіхал втотчас до Горлиц из рамени и 
на порученє львовскых кооператывных орга- 
низаций и союзов г-н Антоний Федев и начал 
кооператывну роботу от того, што основал в 
Горлицах кооператывну централю, то значит 
кооператыв котрый должен был заосмотряти 

КО" ОДНак 
в повіті ище совсем не было. 

Начал отже г-н. Ф. будовати дом от даху, 
а потом аж начал подбудовывати зруб и фун- 
даменты, бо доперва по основаню горлицкой 
централі, іздил по селах и основывал коопе- 


ратывы. 
Кооператывы повставали як літом грибы 
по дожджи, и протягом двох літ основал их 


около 20, а основывал их безпардонно, чи 
треба было чи не треба, чи были люде до того 
приготованы чи ніт, по каждом основаню но- 
вой кооператывы ишли рапорты до львовскых 
„централь“, разны Яничкы писали алярмуючи 
и побідоносны дописи о рості руской коопе- 
рации на Лемковщині, а львовскы коопера- 
тывны ревизоры іздили по повіті и переводи- 
ли в кооператывах ревизии. 

Я, прийшовши в осени 1928. р. до Горлиц, 
застал тоту кооператывну „роботу“ вже зро- 
блену, однак одночасно в осени того року ока- 
зало ся, што горлицка кооператывна централя 
має 8.000 (осем тысяч) злотых дефицыту. 

Треба было отже ю спасати, бо ходило с 
одной стороны о стыд перед украинцами, а с 
другой стороны львовскы дыректоры цыга- 
нили нас укрываючи правдивый катастрофаль- 
ный стан горлицкого центрального коопера- 
тыва и кооператывов сельскых. 

Я при такой роботі был первый раз в жи- 
зни, не знал условій в терені, а хотячи спасати 
народне діло, дал я себе втягнути в тото баг- 
но банкрутуючой кооперации. 

И не лем я сам попал в тото багно, але со 
мною попали и селяне, народны діятелі, а то 
братя Бубнякы, Л. Желем, К. Бодак, Е. Цым- 
бала, В. Малецкый, Е. Федорчак, И. Качмар- 
чик и пр. 

Всі мы подписали векслі, взяли в львов- 
скых касах 8.000 зл. и дали тоту суму на ,,са- 
нацию“, то значит оздоровленє горлицкой 
кооператывной централі. 

(продолженє слідує), 

Ч. 21. (205) 


Як закладати пасіку. 


Як уж нераз мы писали, сельске господар- 
ство приносит лем втотчас належиты доходы, 
як селянин выкористат всі галузи доходовос- 
ти и не занедбат ничого, што може принести 
якыйнибудь хосен. 

Такым побочным занятем селянина ест 


также пасічництво, котре, ведене рациональ-. 


но, може стати ся поважным жерелом дохо- 
ду. При каждой хат! на сел] ест сад, где мож- 
на помістити пасіку, а вокруг хат лежат роз- 
логы поля, лукы и лісы, полны медодайных 
рослин. Всьо тото повинно быти заохотом до 
пасічництва, тым больше, же селянин, маючи 
свой власный ліс, не потребує втратити ся ду- 
же на улии и другы пасічничи приряды. А 
мед, то добра, солодка и здорова річ. Смакує 
он дітям и старым и одным и другым дає си- 
лу и здоровлє. Медом можна выкуровати пра- 
ві всі хвороты, а особенно помагат он при 
простудах, кашлях и недугах жолудковых. 
Кромі того каждый организм потребує цук- 
ру, а же цукор єст тепер за дорогый для хло- 
па и хлоп не може его куповати, прото пови- 
нен дбати о пчолы, штобы мати в меді цукор 
ліпший и здравший. 

Єсли хочеме закладати пасіку лем для 
своєй потребы, то кладеме улии в саді коло 
хаты, штобы было нам поручно все до пчол 
зазріти. Але, як хочеме мати велику пасіку, 
обчислену на продаж меду в великых розмі- 
рах, то перед заложенєм пасікы треба розгля- 
нути ся добре по окрестности; чи и килько 
росне там медодайных рослин, при том нале- 


Алем. К.О" 


жит памятати, же пчолы мтают за „пожит- 
ком“ на 2 до 4 км. далеко. Зрозуміла річ, же 
если медодайных рослин буде больше и нахо- 
дять ся они ближе, то пчолы дадут больше 
меду, бо не будут тратити часу на далекы пе- 
релеты. При пенетрованю меродайных рослин 
треба звернути увагу также на факт, чи ме- 
додайны рослины квитнут одны по другых 
так, штобы пчолы находили корм ціле літо, 
бо иначе пчолы зносят мед лем через барз 
короткый час, а потом, не находячи в поли 
корму, выідают нагромаджены припасы. 

Перед заложенєм пасікы, повинно ся про- 
читати пару добрых книжок о пасічництві, 
або отбыти практыку у доброго пасічника. 
Кто не має пчелярской практыкы, нехай не 
закладат великой пасікы, а лем 1—3 улиєв, бо 
може наразити ся на втраты через неуміле ве- 
денє пасікы. Аж коли набере практыкы через 
пару мт, може пасіку поширити. 

До пасікы доходит ся рижныма способами 
в міру средств и возможностей. Можна само- 
му зробити, або купити порожны улии и оса- 
дити в.них зловленый, або купленый рой, мо- 
жна также купити улий с пчолами. При купні 
роя треба памятати о том, же найпевнійши 
сут рои вчасны (с початку червня), бо они мо- 


‚ гут ся через літо добре загосподаровати. Улии 


с пчолами купує ся звычайно на весну. Сут 
они втотчас дорозши, але має ся возможность 
переконати ся, як пчолы перезимовали и яка 
ест их сила. Улии с пчолами можна в літі ку- 
повати с місцевости отдаленой штонаймень- 
шо на 3—4 км., бо пчолы, куплены близко 
блудят и губят ся. 


Коли худоба дає добрый хосен. 


Часто ся трафят, же люде на селі ховают 
за дуже худобы и не кормят ю належито. Ху- 
доба ест худа, ледво волочит ногами, стыр- 
чат ей ребра и клубы и от такой худобы ніт 
ниякого пожитку. Коровы не дают молока, 
волы не мают силы до тяганя, а выгнати таку 
худобу на торг, то лем ся с ней сміют и дают 
небывало низкы ціны. Селянин, котрый має 
таку забіджену худобу, неможе николи выйти 
с біды. А 

Хотячи мати добрый хосен с худобы, му: 
сит ся ховати лем тилько штук, килько мэж- 
на добре выкормити и дбати а тото, штобы 


худоба была здорова, сильна; и добре откер- 
млена. На продаж повинно перезиачати · ся 
штукы опаслы, бо лем такы мают добру гіну. 
Переглядаючи цінник с послдного тыя, 
переконаме ся, же за | кг. живой вагы при во: 
лах добре опасеных плачено от 70 до 33 Ао 
а за худобу забіджену лем от 28 до 34 гроши, 
отже меньше як половину ціны опасеных во- 
лов. Така сама рижница цін ест при телятах, 
коровах и свинях. ` 

Цыфры тоты сут аж надто вымовным до- 
казом, же худоба дає належиты користи лем 
втотчас, як єст добре докормлена. 


Пырий треба нищити. 


Незвычайно шкодливым буряном ест пы- 
рий. Нищит он поля и за вы и вытігат с зем- 
лі кормовы складникы, потребны для розросту 
засіяных рослин. 

Пырий не єст легко вынищити. Як відомо 
всі рослины ділят ся на; 1) однорочны, т. є. 
такы, котры выдают насінє и гынут в одном 
році, 2) дволітны — котры в першом році 
розвивают ся и зберают припасы, штобы на 
другый рок выдати насіне и 3) тревалы котры 
розрастают ся не лем с насіня, але также с 
подземных гонов. Бурян, належачий. до .рос- 
мин тревалых ест барз тяжко вынищити, бо 
остае он с року на рок. 

Пырий належит до рослин тревалых и 
прото найменьший кусок подземного гона, 
оставленый в землі, розрастат ся и занечищат 
на ново землю. Тому тыж, штобы\ вынищити 
пырий, треба взяти ся до того упорно, и не 
оминути ниякой случайности. 

До нищеня пырою надают ся літа сухы и 
горячи. Втотчас належит в літі спокладати 
плытко ниву, укладаючи скыбы на шторц. Ві- 
тер сушит втотчас скыбы, а сонце розгріват 
их так, же они кыршиют. С так пересушеных 


скыб даст ся пырий отділити боронами. Вы- 
тягненый на верх пырий треба зграбати и вы- 
трепати с земл!. Оставленый на сонци пырий 
высохне и не може уж прити до житя. Але в 
час! слоты не можна пырию сохабити на по- 
ли, лем треба его вывезти с поля и, найлучше, 
спалити. 

Пырий найлегче нищит ся при рослинах 
окоповых, при котрых перекопуєме и чисти- 
ме часто землю. Также добре нищат пырий 
такы рослины, котры скоро розрастают ся и 
затіняют землю. До такых рослин належит 
конич, тымотка и инши скоро роснучи травы. 
Однак треба, штобы тоты травы выросли ско- 
ро на весну и взяли перевагу над пырием. 


ЕЛАТА БАА ОРАНЖЕВОЕ УЕ АУ 


Смерть 7 людей от гранату с р. 1915. В 
италиянской місцевости, где в часі світовой 
войны отбывали ся бои, нашол в землі 18-літ- 
ный хлопец гранат о промірі 10 цм. Хлопец 
взял гранат до рук и разом с товаришами ру- 
шил ку хаті. Гранат выпал ему с рук и, упада- 
ючи на землю, росорвал ся, убиваючи ціле то- 
вариство, зложене с 7-ох молодцов. 


Стр. 3. 


С житя наших сел. 


В многых наших селах видно значный по- 
ступ в веденю сельского господарства. Люде 
тых сел уж давно перестали гварити, же „так 
газдовали няньо и добре было“, а взяли ся 
енергично до роботы, користаючи с рад гос- 
подарскых книжок и газет. 

Великый поступ в поднесеню господар- 
ства видно передовсем в селах скомасованых. 
Розровнаны меджи, вывезене камінє с медж, 
вырубаны тернины увеличили в значной сте- 
пени розміры посіданого грунту, котрый, на- 
ходячи ся в одном або двох великых комплє- 
ксах єст добре управленый и дає значно выс- 
ши доходы. Выявило ся тото в цілой полні с 
концем минулой зимы, котра была для селя- 
нина под взглядом паши барз тяжка. Не от- 
чули однак біды села скомасованы, а наобо- 
рот люде с тых сел взяли красны гроши за 
продану пашу. Люде тых сел зрозуміли, же с 
грунту даст ся вытягнути значно больший хо- 
сен як до тепер, лем треба уміло господари- 
ти. Зрозуміли они, же заплачены гроши за 
штучны навозы вертают до них с процентом 
и же за уцтиву роботу платит земля стори- 
цею. Але робота руками без отвітных машин 
и рольничих знарядов єст барз тяжка и не все 
дає пожаданы результаты. Зрозуміли тото до- 
бре люде с Брунар пов. горлицкого и с гро- 
мадскых фондов закупили триєр до чищеня 
зерна и пружинны бороны до выбераня моху 
с лук и пасовиск. 

Уж по тых закупах можна сміло сказати, 
же громада Брунары, складаюча ся с трох 
сел, а именно с давных Брунар Нижных и Вы- 
жных и Яшковы, має доброго и мудрого сол- 
тыса и належит до гмины, котра має розумно- 
го войта. И не омылит ся тот, кто так скаже. 
Кто знає от давна села положены над ріком 
Білом в давном грибовском, а тепер в'горлиц- 
ком повіті, тот переізджаючи тепер через то- 
ты села спостереже сейчас велику зміну на 
користь тых сел. На місци низкых, похыленых 
хат о кривых выглядах находят ся тепер пре- 
красны широкы загороды с чистыма новыма 
хатами, окруженыма молодыма садами. Ніт 
тернины по меджах, ніт безужиточных жбыр- 
ков, а каждый фалаток поля выкористаный 
користно. 

Ніт там также жидовскых корчм и скле- 
пов, ест лем оден склеп християнскый, ест 
красный громадскый дом, сут добре удержа- 
ны мурованы школы. Люде як бы повеселіли 
за пару останных літ, бо не гнетут их долгы 
и не тисне их біда. Робота культурного и еко- 
номичного поднесеня села иде не на папери, 
а в практиці, а перед в той роботі дают войт 
гмины Снітница, до котрой належат Брунары, 
селянин с Брунар Кисєлєвскый и солтыс Вой- 
тович. Оба они подходят до справ просвіти- 
тельных и господарчих практычно, не тратят 
часу на пусты розговоры и бесіды, але закла- 
дают сады, купуют потребны господарчи зна- 
ряды и показуют на ділі, якы користи дає до- 
бра управа землі. Населенє иде за добрым при- 
міром и доходит до добробыту и маєтку. 


а тс Ц] 


Збомбардовали англицкый корабель. В 
часі бомбардованя Валенции через воздушны 
силы испанскых повстанцов, три бомбы упа- 
ли на англицкый корабель и пароход затопил 
ся. Обслугу парохода выратовано. 

Завзяты бои в Испании. По завзятых боях 
боях позстанчи войска перервали в трох міс- 
цах фронт войск республиканскых на линии 
Теруель и Кастельон. В воздушним бою сос- 
трілено 14 правительственных самолетов. 

Таксамо повстанчи самолеты бомбардо- 
вали місто Гранолере в Катальонии. Число у- 
битых обчисляют на 200 людей. 


Стр. 4. 


| Што чути в світі и в краю 


Небывала посуха во Франции. Во Фран- 
ции от вчасной весны ніт дожджей, Посуха 
спричинила великы страты в засівах, садах и 
виноградниках. Обчисляют уж тепер, же пше- 
ницы буде о яку 1/3 часть меньше, як'в инших 
рохах и же Франция буде зерно спроваджала. 
Втраты обчисляют на около 30  милионов 
франков. 

Подобны вісти приходят также с Югосла- 
вии, Швайцарии, Румунии, Венгрии, Италии и 
Болгарии, где потерпіли особенно виноград- 
никы. ) 

Гитлер усуват пасторов. В Німеччині вы- 
шло заряджене, же пасторы, котры до дня 31. 
мая т. р. не зложили присягы полной льояль- 
канцлєра и обовязуючих дер- 
2ны. 


ности в виду 
жавных урядников законов, будут усу 
Такых пасторов єст 10 тысяч в цілов Німеччи- 
ні. 

Революция в Мексыку. Краи полудневой 
Амерыкы отличают ся тым, же праві кождого 
року єст в тых краях революция. Каждый ге- 
нерал робит по пару революции, котры або 
выгрыват, або прогрыват. В краях тых смо- 
трят на революционеров иначе, як у нас и не 
карают их остро. Ніт праві николи случаєв, 
жебы засуджено на кару смерти того, кто вы- 
кликал революцию. Прото тыж революция в 
тых краях єст уважана за звычайный маневр 
политичный, по котром наступат успокоєнє 
аж до новой революции. 

Перед З-ма тыжднями выкликал в Мексы- 
ку революцию против теперешному презыден- 
тови Карденасови генерал Цедильо. По двох- 
тыждневых боях войск революцийных и пре- 
зыдентскых ген. Цедильо поддал ся. 

Бунт полка піхоты во Владивостоку. В 
звязи с переведом „чистком“ серед начальни- 
ков совітскых отрядов на Далеком Всході а- 
рештовано полковника Раскольникова, комен- 
данта полка піхоты во Владивостоку. Расколь- 
ников тішил ся великом любовю цілого полка 
и его арештоване выкликало так сильне огор- 
чене серед вояков, же они збунтовали ся и хо- 
тли Раскольникова отбити. Пришло до от- 
крытого бою и аж баталион кытайскых войск 
при помочи машинн“х карабинов примусил 
полк поддати ся. В бою упало 17 убитых и 35 
раненых. Арештовано 5 офицеров.и 78 вояков, 
котрых розстріляно. 

Град в повіті сяноцком. Перед’ тыжднем 
перешла над полночном частю сяноцкого по- 
віта страшна градова буря, котра вырядила 
великы втраты в засівах и садах. 

Жие 111 літ, бо курит файку. В малом ир- 
ляндском місточку жиє одна 111 літна стару- 
ха. Недавно были єй уродины и подаровано 
ей нову файку. Утішила ся она и сказала, же 
жиє так долго лем прото, же курит файку. 

Турция забыла заключити мир с республи- 
ком Сан Марино. В світовой войні кромі вели- 
кых держав принимали участь также малень- 
кы незнаны краи, о котрых истнованю. мало 
кто знає. До такых маленькых державок на- 
лежит республика Сан Марино, положена на 
полустрові Апенинском коло Италии. Сан Ма- 
рино также воєвало по стороні Франции и 
против Турции. Коли закончила ся война Тур- 
ция забыла о невеликом противнику и не за- 
ключила с ним мира. Минуло около 20 літ и 
аж тепер. Сан Марино пригадало світу о сво: 
ем истнованю. Именно оден турок выіҳал до 
Сан Марино и там єго арештовали, подаючи 
яко причину, же Сан Марино находит ся с 
Турциом на воєнном положеню. Тот факт 


Отвіт. редактор: Гарас Громосяк в Крыниці, 


~ 


ЛЕ м 0" 


спричинил, же приступлено \до дыпльоматыч- 
ных переговоров в ціли заключеня мира. 


Найвысший ученник. Здає ся, же найвыс- 
шим школяром на цілом світі єст 14-літный 
Голият — Павел Свацина, котрый ходит до 
народной школы во Відні и ест высокый на 
195 цм. Хлопец тот, баданый через лікарей, в 
скором часі выросне на понад 2 метры высо- 
ты. Школа має с ним много клопоту. Мусіли 
зробити для него лавку, бо в звычайных не 
мог ся помістити: Жаден с учителей не єст так 
высокый як школяр. Часто старают ся учите- 
лі єго застыдати и говорят до него: не стыдаш 
ся ты великане робити псоты, як маленькый 
хлопец?! Але он не робит собі нич с того и 
налехит до найрухливших и найживших ді- 


тей в школі. 


Морякы умерают переважно на землі. 
Моряками называме людей, обслугуючих ко- 
раблі и жиючих праві ціле жите на морях. 
Здавало бы ся, же морякы умерают на воді, а 
тымчасом на основ! переведеной через Мор- 
скый Департамент Зл. Держав Полн. Амерыкы 
статыстыкы, показує ся, же лем 5 на 100 мо- 
ряков гыне на морі, а 95 умерат на землі. Так- 
само бсльший процент припадат у моряков 
на несчастны случаи на землі чим на воді. 


Звірята, котрым не хоче ся пити. Сут зві- 
рята, котрым не хоче ся николи пити. До тых 
звірят належат лямы (гатунок козы) в Пата- 
гонии в Амерыці Полудневой и газелі. 

В льондонском зоольогичном сад! жиє 
25-літня папуга, котра до того часу не пила 
воды. Гдеякы природникы твердат, же заяцы 
также не пют воды и выстарчат им роса на 
траві, котру они с1дают. Во Франции ест гату- 
нок коров, котры не пют воды, а помимо того 
дают молока не меньше от коров, пиючих 
воду. р 

Японцы задержали совітскый пароход. 
Власти японскы задержали совітскый паро- 
ход, котрый обл в намулі недалеко острова 
Гокадато. На пароход! находит ся 53 людей 
обслугы. Капитана и его заступника мае зба- 
дати полиция японска. 


Б. канцлера Австрии, Шушнига вывезли. 
Газеты віденскы доносят, же полиция заіхала 
автом перед дом, в котром жил Шушниг и вы- 
везла єго в незнаном напрямі. Незадолго по- 
здійше опустили помешкане отец Шушнига и 
якаси завоальована женщина. О яке пол го- 
дины погодивше заіхало перед дом тягарове 
авто, на котром вывезено дорозши мебл! и 
образы. Пак забито двери гвоздями и выцо- 

фано сторожу, котра стояла перед домом от 
часу прилученя Австрии до Німеччины. 

Кореспонденты заграничных газет, 
тры звернули ‘ся по информации до канцеля- 
рии намістника, не одержали ниякого отвіта. 

Гитлеровскы власти выпустили на свобо- 
презыдента віденской полиции с тым, 
пре- 


ко- 


ду 6: 
же мусит он выіхати с Відня. Яко місце 
бываня вызначено єму Кассель. 
По министрі Феи, котрый 
остали дорогы меблі, котры продано на 


застрілил ся, 
ли- 
цытации. Газеты подают, же причином само- 
убийства Фея был факт, же походил он с жи- 
довской родины (его отец мал быти жидом) 


и боял ся переслідованя со стороны гитлє- 
ровскых властей. 
Стары дівкы жадают пенсии. В рижных 


краях сут рижны звычаи. В. Англии нпр. ест 
товариство зложене со старых, незамужных 
дівок. Т-во числит 125.000 членов. Перед 2 ты- 
жднями организация тота урядила через ули- 
цы Льондона поход, в котром приняло участь 
парунадцет тысяч старых дів. Демострация 
тота мала на ціли звернути увагу правитель- 
ства на тяжке материяльне положенє незамуж- 
ных женщин. 

Организация домагат ся, штобы прави- 
тельство платило пенсию всім тым дівам, ко- 
тры до 55 року житя не вышли за муж. В ріше- 
нях подано меже иншим, же причином вели- 
кого числа незамужных женщин ест світова 
война, на котрой згынуло 600.000 молодых му- 
жчин. 

Холєра в Кытаю. В Шангхаю поширят ся 
в застрашаючий способ епидемия холєры. Я- 
понскый генеральный консуль выдал зарядже- 
нє, же до Шангхаю могут приізджати лем то- 
ты люде, котры предложат свідоцтво, же сут 
щеплены против холєрі. 


в застряшаючий способ епидемия холеры. Я- 


Нагнал ему страху. Канадийскы медведі 
сут барз опасны и с регулы мечут ся на лю- 
дей. Нич дивного отже, же немалого страху 
нагнал лікареви с Монтреалю д-рови Сцеге 
медведь, котрый в часі, коли лікар ловил ры- 
бы с лодкы на озері, подплынул просто ку лод- 
ці и безпардонно выкарабкал ся на лодку. На 
лодці медведь был совсем спокойным и смо- 
тріл ровнодушно на перестрашеного лікара. 
По якомси часі лікар отряс ся с перестраху и 
почал порушати лодку в сторону ку берего- 
ви. Медведь дальше сідил спокойно. Коли 
лодка прибила ку берегови, медведь зліз с 
лодкы и поволи отдалил ся до ліса. Видно хо- 
тіл лем перевезти ся до берега. 


Комунальна Каса Ощадности 
Повіта Краковского в Кракові 

